שירותי ההנפשה עבור הסרט סופקו על ידי חברת "Titmouse, Inc", מה שהופך אותו לסרט ההנפשה הרשמי הראשון של "ביוויס ובאטהד" שהופק באמצעות תוכנת Adobe Animate.
הפצה.
שיווק.
ב-2 ביוני 2022, הופץ הטריילר הרשמי. הצצה נוספת לסרט הופצה ב-5 ביוני 2022, במהלך טקס פרסי הסרטים והטלוויזיה של MTV.
שידור.
הסרט עלה לשירות "פרמאונט+" ב-23 ביוני 2022.
בארט פרינדס
בארט פרינדס (בהולנדית: Bart Vriends; נולד ב-9 במאי 1991 באמרספורט שבהולנד) הוא כדורגלן הולנדי המשחק בעמדת הבלם בקבוצת ספרטה רוטרדם מליגת העל ההולנדית.
קריירת מועדונים.
פרינדס החל את הקריירה המקצוענית שלו בגו אהד איגלס, תחילה כמושאל מאוטרכט, ולאחר מכן בחוזה קבוע.
ב-1 ביולי 2016 חתם פרינדס בספרטה רוטרדם.
גדעון אדלון
גדעון אדלון (באנגלית: Gideon Adlon; נולדה ) היא שחקנית קולנוע וטלוויזיה אמריקאית.
ביוגרפיה.
אדלון גדלה בלוס אנג'לס ויש לה אזרחות אמריקאית וגרמנית באמצעות אביה. היא בתם הבכורה של השחקנית פמלה אדלון והבמאי פליקס או. אדלון. אחיותיה הצעירות הן אודסה עציון וולנטיין "רוקי" אדלון. סבה מצד אביה הוא יוצר הקולנוע הגרמני פרסי אדלון וסבה מצד אמה הוא הסופר-מפיק האמריקאי דון סגל. סבה מצד אמה נולד למשפחה יהודית, וסבתה מצד אמה במקור מאנגליה, התגיירה.
אדלון למדה צילום במכללת קולומביה בשיקגו במשך שנה לפני שהחליטה להתמקד במשחק במשרה מלאה.
קריירה.
אדלון עשתה את הופעת הבכורה שלה בטלוויזיה בפרק משנת 2011 בסדרת הדרמה הקומית לואי, שבו השתתפה גם אמה פמלה. בשנת 2016 הופיעה בקומדיית המצבים של ערוץ דיסני העולם של ריילי, בסדרת הדרמה הקומית FX דברים טובים יותר. שנה לאחר מכן הופיעה במיני-סדרה של ABC "When We Rise", בסדרת דרמת הפשע "מחשבות פליליות", ובסדרת דרמת הפשע האנתולוגית "פשע אמריקאי".
תפקידה הראשון היה בשנת 2018 בסרט הקומדיה "מאבדים את זה", שזכה לביקורות חיוביות ולהצלחה קופתית. שנה לאחר מכן הופיעה בסרט הדרמה שזכה לשבחי הביקורת "המוסטנג". כמו כן, בשנת 2019, היא שיחקה בתפקיד ראשי בתור בקה גלב בסדרת הדרמה המסתורית של נטפליקס לבני נוער "עולם חדש". הסדרה חודשה במקור לעונה שנייה, אך מאוחר יותר בוטלה כתוצאה מהתפרצות מגפת הקורונה שגרמה לעליית עלויות התקציב ולקשיים בתזמון ההפקה.
אדלון שיחקה בתפקיד פרנקי בסרט "", שהוקרן ב-28 באוקטובר 2020. בשנת 2021 היא כיכבה בתור קלייר בסרט פנטזיית האימה "ציד המכשפות".
יום היציאה מהארון הבינלאומי
We R Who We R
We R Who We R הוא סינגל של הזמרת האמריקאית, קשה, מהמיני-אלבום הראשון שלה, "Cannibal". השיר יצא כסינגל המוביל של המיני-אלבום ב-22 באוקטובר 2010. הוא נכתב על ידי קשה, יעקב כשר, דוקטור לוק, בני בלנקו ואמו , והופק על ידי דוקטור לוק, בני בלנקו ואמו. בעקבות החדשות שבריונות והטרדות הובילו להתאבדויות בני נוער להט"בים, קשה כתבה את השיר בתקווה שהוא יהפוך להמנון גאה. השיר נועד לתת השראה לאנשים להיות עצמם, וכחגיגה של כל מי שנחשב מוזר או אקסצנטרי.
מבחינה מוזיקלית, השיר הוא שיר דאנס-פופ המשלב אלמנטים של אלקטרופופ. הוא משתמש בקצב מוטבע כגיבוי עם צלילים המתפרשים כמחיאות כפיים. השירה של קשה תוארה כסגנון דיבור-שירה המשתמש באוטו-טיון וב-Vocoder. השיר הושווה לסינגל הבכורה שלה "Tik Tok", מאחר שיש לו מבנה מוזיקלי דומה.
בפעם הראשונה שנכנס לבילבורד הוט 100, השיר הגיע למקום הראשון. השיר הוא השיר ה-17 שמגיע למקום הראשון בפעם הראשונה שנכנס למצעד. השיר הגיע גם למקום הראשון בממלכה המאוחדת, והגיע גם לראש המצעדים באוסטרליה למשך שלושה שבועות. השיר גם הגיע לחמשת המקומות הראשונים במצעד הקנדי, היפני והניו זילנד. השיר נהיה להיט הסולו החמישי ברציפות של קשה בארצות הברית, קנדה ואוסטרליה.
הווידאו קליפ של השיר בוים על ידי הייפ ויליאמס וצולם במרכז לוס אנג'לס. הווידאו קליפ מוצג כמסיבה מחתרתית, ותואר כמציג צד אפל וסקסי יותר של קשה בהשוואה לסרטונים קודמים שלמה. קשה הופיעה עם השיר בפרס המוזיקה האמריקאית לשנת 2010 ובסיבוב ההופעות הראשון שלה, Get Sleazy Tour.
נכון ליוני 2022, השיר הושמע למעלה מ-210 מיליון פעמים בספוטיפיי.
כתיבה והשראה.
באמצע 2010, חלה עלייה פתאומית בשיעורי ההתאבדויות בקרב בני נוער הומוסקסואלים בארצות הברית. בספטמבר 2010, לפחות שישה מתבגרים נטלו את חייהם עקב גורמים הקשורים לבריונות והטרדות נגד להט"בים. לאחר שקראה על גל ההתאבדויות של בני נוער הומוסקסואלים, קשה קיבלה השראה לכתוב את "We R Who We R", יחד עם דוקטור לוק, בני בלנקו, אמו ויעקב כשר. השיר הופק על ידי דוקטור לוק, בני בלנקו ואמו. לאחר שהייתה מועמדת לפרסי המוזיקה של בילבורד לשנת 2011, קשה פירטה על ההשראה הראשונית של השיר. היא הצהירה שהיא מודאגת מהחברה של היום, וביקרה את העובדה שאנשים צריכים להסתיר את מי שהם ולהעמיד פנים שהם מישהו אחר ממי שהם. לגבי המוזיקה שלה היא אמרה שזה לא מתאים לכולם, וטענה שהיא לא מתאימה בחברה ולא כולם מבינים אותה או מה היא מייצגת.
קשה אמרה שהיא רוצה שהשיר יהפוך להמנון גאה: "רציתי לעורר אנשים ... להיות הם עצמם. זו חגיגה של כל סוג של מוזרויות או אקסצנטריות." היא פירטה, "באמת הושפעתי מההתאבדויות שהתרחשו, לאחר שהייתי נתונה לשנאה ציבורית רבה. אין לי מושג איך הילדים האלו הרגישו. מה שאני עוברת זה כלום לעומת מה שהם היו צריכים לעבור. רק דעו שדברים משתפרים ואתם צריכים לחגוג את מי שאתם. כל דבר מוזר בך יפה והופך את החיים למעניינים. אני מקווה שהשיר באמת לוכד את הרגש הזה של לחגוג את מי שאתה ... פשוט הרגשתי שאנשים שונאים מפני שהם לא מבינים או שהם מקנאים, הכל בא ממקום מאוד שלילי ואני באמת מרגישה שאנשים לא צריכים לשים לב לזה."
קומפוזיציה.
"We R Who We R" הוא שיר דאנס-פופ בעל מקצב שמשתמש בגיבוי כבד של סינתיסייזר; השיר משלב גם סגנונות של מוזיקת טכנו ואלקטרופופ. כאשר השיר מתחיל בגיבוי קולות חדורי סינתיסייזר המתפרשים כמחיאות כפיים, קשה פותחת את השיר בהכרזה: "חם ומסוכן אם אתה אחד מאיתנו, אז תתגלגל איתנו כי אנחנו גורמים להיפסטרים להתאהב". מבחינה ווקאלית, קשה משתמשת בסגנון הדיבור-שירה שלה לאורך כל השיר. בשיר יש שימוש של אוטו-טיון. מבחינה מוזיקלית, נאמר שהשיר עוקב אחר מבנה מוזיקלי הדומה לסינגל הבכורה שלה מ-2009, "Tik Tok".
לפי התווים שפורסמו ב-Musicnotes.com על ידי סוני מיוזיק פאבלישינג , לשיר יש חתימת זמן רגילה, עם קצב פעימות מתון של 120 פעימות לדקה. השיר כתוב במפתח דו מינור; המנעד הקולי של קשה משתרע בין התו של E♭4 לתו של E♭5. לשיר יש רצף בסיסי של , שמשמש כמהלך הרמוני של השיר.
ביקורת.
רוברט קופסי, מ-Digital Spy , נתן לסינגל חמישה מתוך חמישה כוכבים. קופסי שיבח את קשה על כך שלא נרתעה תחת הביקורת הקשה שהיא הייתה נתונה לה לאורך הקריירה שלה, וציין את תעלוליה המטורפים והקולות המעובדים כתחומים שספגו ביקורת. הוא כתב כי: "מעולם לא חלקנו על כך שהיא נושאת את הכל בצורה גלויה, חסרת פחד ומהנה ללא בושה". קופסי טענן כי הפזמון הוא "המאמץ הכי פופולרי שלה עד כה" שהכיל "ביטים קופצניים של דוקטור לוק ומנגינות המסטיק הרגילות שלה".
ג'וסלין ונה, מ-MTV News, נתנה ביקורת חיובית על השיר, וכתבה כי: "[קשה] מצאה נוסחה שמובילה את המצעד, משלבת ביטים קטלניים עם מילים על מסיבות סופר כיפיות ומכנסיים חמים". ונה העירה שאף על פי שהשיר לא היה פורץ דרך ולא התרחק מדי מהסינגלים הקודמים שלה, "Tik Tok" או "Take It Off", זה כמעט לא משנה כי: "זה עוד מנגינה מהנה מאוד על כמה מדהים לרקוד כל הלילה בהשראת הפריחה האחרונה של התאבדויות בקרב נוער הומוסקסואלי". ג'ייסון ליפשוץ, מהמגזין בילבורד, נתן לשיר ביקורת חיובית, תוך שהוא משבח את ההפקה של דוקטור לוק ואת הפזמון של השיר. ליפשוץ התייחס לדמיון של השיר ל-"Tik Tok", וכתב כי: "במקום לסטות מנוסחת ה-'TiK ToK', [השיר] 'We R Who We R', ... ממקסם בצורה חכמה את התכונות המושכות ביותר [של קשה]". בסיכום הביקורת, נכתב כי השיר הוא "הדגמה [של קשה] שעדיין משאיר קילומטראז' בצליל האלקטרופופ שלה כשהיא מתכוננת לעבר אלבומה הבא". ליאה גרינבלט, מאנטרטיינמנט ויקלי, אמרה כי השיר הוא "יצירה נלווית" ל-"Raise Your Glass" של פינק, תוך שהיא מציינת את הנושא הדומה של שני השירים, ואת הדמיון בין הוצאת שני השירים. נישטו אבה, מהמגזין ניו יורק, החמיא לאלמנטים של הפזמון והטראנס של השיר. אבבי כתב שהשיר מגלם "תחושה חלולה וחופשית מעצמך", והעיר שכמעט כל מוזיקת הדאנס האלקטרונית מטביעה רגשות "שהן כמעט רוחניות, התחושה הזו של להיות שקוע ומחוץ לגוף". מלינדה ניומן, מ-HitFix , אמרה כי השיר "טיפש להפליא, אבל יש לו את המרכיבים העיקריים כדי להיות להיט עולמי: קצב מתעקש ומילים חיוביות שמבטיחות להשעות את הזמן ולהשאיר אותנו 'צעירים לנצח', או יותר טוב, להחזיר אותנו בחזרה. לתקופה שבה הרגשנו כאילו אנחנו." ניומן התייחסה לעצמה כאחת המלעיזות הגדולות של הזמרת, אבל כתבה כי: "אני אוהבת את אחד מהשירים שלה - או לפחות מתפעלת בחוסר רצון מהקסמים המטומטמים שלו". בביקורת אלבום שכתבה על המיני-אלבום "Cannibal", ניומן התייחסה לשיר כאל "המנון קבלה עצמית נהדר".